Държавен вестник, бр. 27, 2010 г., стр. 53

БРОЙ  27	
Д Ъ Р Ж А В Е Н  В Е С Т Н И К 	
СТР.  53  
Чл. 16. (1) Директорът на НЗОК:
1. представлява НЗОК в страната и в чужби­
на и действа като първостепенен разпоредител 
със средствата на НЗОК;
2. свиква първото заседание, при необходи­
мост предлага свикване на извънредни заседа­
ния и участва в заседанията на НС на НЗОК 
без право на глас съгласно чл. 16, ал. 4 ЗЗО;
3. изготвя и внася в НС проект на правилник 
за устройството и дейността на НЗОК, както и 
изменения и допълнения в него и след неговото 
приемане го обнародва в „Държавен вестник“;
4. организира и ръководи оперативно дей­
ността на НЗОК в съответствие с действащото 
законодателство, правилника за устройството и 
дейността на НЗОК и решенията на НС;
5. упражнява цялостен контрол върху дей­
ността по задължителното здравно осигуряване 
съгласно чл. 72 ЗЗО; 
6. обявява и провежда конкурси за директо­
ри на РЗОК в съответствие с изискванията и 
правилата по чл. 15, ал. 1, т. 11 ЗЗО, сключва, 
изменя и прекратява трудовите договори със 
заместник-директорите на НЗОК, директорите 
на РЗОК и с работещите в ЦУ на НЗОК;
7. предлага на НС за утвърждаване устройство­
то и общата численост на администрацията на 
ЦУ на НЗОК и средната брутна работна заплата 
на служителите в НЗОК; определя устройството 
и общата численост на администрацията на 
РЗОК и длъжностните характеристики на слу­
жителите от администрацията на ЦУ на НЗОК 
и на РЗОК в съответствие с техните основни 
функции и задачи и извършва промени в рамките 
на утвърдената структура и обща численост;
8. утвърждава правилник за вътрешния 
трудов ред, вътрешни правила за работната 
заплата, вътрешни правила за здравословни и 
безопасни условия на труд, вътрешни правила 
за ползване на представително работно облекло 
на служителите на НЗОК; определя размерите, 
условията и реда за стимулиране на служителите 
на НЗОК в съответствие с чл. 108, ал. 3 ЗЗО, 
както и други вътрешноадминистративни актове;
9. изготвя проект на закон за годишния бю­
джет на НЗОК и го изпраща за становище на 
министъра на здравеопазването, внася проекта 
на закон за годишния бюджет на НЗОК заедно 
със становището на министъра на здравеопазва­
нето за разглеждане и одобряване от НС, след 
което внася одобрения от НС проект на закон 
за годишния бюджет на НЗОК чрез министъра 
на здравеопазването в Министерския съвет;
10. изготвя годишен финансов отчет, годишен 
отчет за изпълнението на бюджета на НЗОК 
и годишен отчет за дейността на НЗОК и ги 
внася в НС за разглеждане и одобряване, след 
което внася чрез министъра на здравеопазва­
нето в Министерския съвет одобрените от НС 
годишен отчет за изпълнението на бюджета на 
НЗОК и годишен отчет за дейността на НЗОК;
11. внася становища и предложения пред 
НС относно необходимостта от приемане на 
актове, свързани с дейността на НЗОК;
12. предлага на НС решение за използване 
на средства от резерва на НЗОК;
13. сключва сделки, които имат стойност, 
по-ниска от предвидената в чл. 14 от Закона 
за обществените поръчки при спазване на про­
цедурите за възлагане на обществени поръчки 
по действащото законодателство;
14. предлага на НС възлагането на общест­
вени поръчки, чийто размер е над определения 
в т. 13;
15. внася предложение в НС за сключване 
на договори за заем и за тяхното обезпечава­
не и за придобиване на недвижими имоти за 
нуждите на НЗОК и РЗОК;
16. определя членовете на комисията към 
ЦУ на НЗОК за извършване на експертизите 
по чл. 78 ЗЗО;
17. утвърждава образци на документи и на 
договори, свързани с осъществяване на задължи­
телното здравно осигуряване и за изпълнение на 
възложените на НЗОК дейности, издава само­
стоятелно или съвместно с други лица указания, 
инструкции и други актове по прилагането и 
тълкуването на НРД; издава съвместно с изпъл­
нителния директор на Националната агенция за 
приходите инструкцията по чл. 69 ЗЗО;
18. публикува на интернет страницата на 
НЗОК или по друг подходящ начин издадените 
от НЗОК подзаконови нормативни и други ад­
министративни актове и актовете по прилагане 
и тълкуване на НРД;
19. управлява дейността на НЗОК, като 
отговаря за:
а) определянето на целите на НЗОК, раз­
работването и прилагането на стратегически 
планове, планове за действие и програми за 
достигане на поставените цели в съответствие 
с решенията на НС на НЗОК;
б) планирането, управлението и отчитането 
на средства от бюджета на НЗОК, спазването 
на принципите за добро финансово управление 
и прозрачност на средства на НЗОК, както и за 
законосъобразното им управление и разходване; 
осигуряването на пълно, вярно, точно и свое­
временно осчетоводяване и документирането 
на всички операции и действия и осигуряването 
на проследимост на процесите в НЗОК;
в) ефективното управление на персонала и 
поддържането нивото на компетентността му;
г) съхранението и опазването на активите и 
информацията от погиване, кражба, непозволен 
достъп и злоупотреба;
д) наблюдението и актуализирането на 
системите за финансово управление и кон­
трол, отчетност, докладване и мониторинг за 
състоянието им и предприемането на мерки за 
подобряването им в изпълнение на препоръки 
от вътрешния одит и други проверки;